Det var en glad sportschef, tv2nord.dk fangede på en mobiltelefon fra Nyon her til eftermiddag. - Jamen det er okay, vi vidste, der var nogle svære hold i puljen. Nu skal vi jo lige huske, at vi skal vinde samlet over Modrica først, men det regner jeg bestemt også med, vi gør, siger Lynge Jakobsen til tv2nord.dk. Lynge Jakobsen vil ikke udtale sig om hvilket hold, han helst vil møde, men havde ikke glemt den slet skjulte, nordjyske optimisme i Danmark. - Jeg vil ikke sige, hvem vi helst vil møde. Det hold, der vinder er det bedste. Så banker vi dem, og så er vi i gruppespillet. Lynge Jakobsen skal inden for de nærmeste dage mødes med repræsentanter fra både Rangers og Kaunas for at aftale kampenes nærmere omstændigheder officielt.

Opsummering:
AaB&#39;s sportschef Lynge Jakobsen er godt tilfreds med lodtrækninge til tredje kvalifikationsrunde i Champions League